  Виталий Пронин «Удмурт Кенеш» огазеяськон юрттэмен, 2019-тӥ арын историк но публицист Николай Кузнецов «Дауръёслы улэпесь удмуртъёс» книга поттӥз. Книгае пыртэмын 1 сюрс 300 удмурт ожгарчиос сярысь ивортон. Бадӟым инты басьтэ Быдӟым ожын ожмаськемъёслы сӥзем люкет. 19 сюрс 640 удмуртъёс пусъемын вал наградной листъёсын. Соос пӧлын 10 Совето Союзлэн Геройёсыз, 6 мурт — Слава орденлэн вань степеньёсызлэн кавалерез, 7 адями данъямын Ленин орденэн, 60-эз — Александр Невский орденэн, 6-ез — Суворов но Кутузов орденъёсын, ог 300-эз — Горд Знамя орденэн. Дэмласьком куд-ог геройёсын но соослэн подвигъёсынызы тодматскыны.  